Dezvăluiri revoltătoare în cazul centrelor groazei din Mureș: copiii erau ținuți în condiții inumane și hrăniți cu alimente expirate
Ancheta privind centrele pentru copii cu dizabilități din Mureș scoate la iveală detalii cutremurătoare. Copii neajutorați, aflați într-o stare de vulnerabilitate extremă, au fost ținuți în condiții inumane în centrele din Mureș, unde primeau hrană și medicamente expirate. O investigație Digi24 scoate la lumină detalii cutremurătoare despre nepăsarea autorităților și lipsa de acțiune a Direcției Generale de Asistență Socială și Protecția Copilului (DGASPC) Mureș, care nu a accesat niciun leu din fondurile puse la dispoziție de Ministerul Muncii pentru dotări și reparații din 2022 până în prezent.